2022 10 24
LT
Europos Sąjungos oficialusis leidinys
C 408/37
2022 m. rugpjūčio 19 d. pareikštas ieškinys byloje Schrom Farms / Komisija (Byla T-507/22) (2022/C 408/49) Proceso kalba: anglų Šalys Ieškovė: Schrom Farms spol.
s r. o.
(Velké Albrechticės, Čekijos Respublika), atstovaujama lawyers S. Sobolová ir O. Billard Atsakovė: Europos Komisija
Reikalavimai Ieškovė Bendrojo Teismo prašo: — pripažinti ieškinį priimtinu ir pagrįstu; — panaikinti 2022 m. birželio 8 d.
Komisijos įgyvendinimo sprendimą (ES) 2022/908 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr.
C(2022) 3543 (OL L 157, 2022, p. 15), kiek pagal jį Sąjungos lėšomis nefinansuojamos išlaidos, susijusios su Čekijos valdžios institucijų suteikta 30 606,96 EUR dotacija ieškovei; — priteisti iš Komisijos ieškovės bylinėjimosi išlaidas; ir — nurodyti imtis bet kokių kitų priemonių, kurios laikomos tinkamomis.
Ieškinio pagrindai ir pagrindiniai argumentai Grįsdama ieškinį ieškovė remiasi penkiais pagrindais. 1.
Pirmasis ieškinio pagrindas: nepateikta pakankamai sprendimo nefinansuoti Sąjungos lėšomis išlaidų, susijusių su Čekijos valdžios institucijų suteikta 30 606,96 EUR dotacija ieškovei, motyvų, t. y. jis nepagrįstas, pažeidžiant SESV 296 straipsnį ir Europos Sąjungos pagrindinių teisių chartijos 41 straipsnio 2 dalies c punktą. 2.
Antrasis ieškinio pagrindas: atsakovė tiesiogiai ir netiesiogiai pažeidė ieškovės pagrindines teises, nes ieškovei nesuteikta galimybė pareikšti savo nuomonę atliekant auditą, po kurio priimtas ginčijamas sprendimas, nors pastarasis, kaip nurodoma, daro neigiamą poveikį, kiek tai susiję su ieškovei suteikta dotacija. 3.
Trečiasis ieškinio pagrindas: atsakovė neturi kompetencijos aiškinti ir taikyti valstybių narių vidaus teisę. 4.
Ketvirtasis ieškinio pagrindas: atsakovė neįrodė Čekijos teisės turinio ir suklydo ją aiškindama bei taikydama. 5.
Penktasis ieškinio pagrindas: atsakovė taip pat suklydo aiškindama ir taikydama Sąjungos teisę, nes nepagrįstai nusprendė, kad buvo pažeistas 2018 m. liepos 18 d. Europos Parlamento ir Tarybos reglamento (EU, Euratom) 2018/1046 dėl Sąjungos bendrajam biudžetui taikomų finansinių taisyklių (OL L 193, 2018, p. 1), 61 straipsnis ir Čekijos taisykles dėl interesų konfliktų taikė pažeisdama pagrindinius Sąjungos teisės principus, įskaitant pagrindinį vienodo požiūrio ir nediskriminavimo principą.